Eisebunnsstreck Beetebuerg-Wuelmereng

+StreckGaren - Uschlëss - BréckenTunnellen - Barriären PK 20px  Beetebuerg 0,000 20px Diddelengerbaach  20px  Ofzweigung Arcelor Mittal Diddeleng  20px  A 13  20px  PN. 102d Biereng (Route de Burange) 20px  Biereng (Rue J. Simon)  20px  Diddeleng-Biereng 3,000 20px  Diddeleng-Stad 4,000 20px  Diddeleng CR160(R. de Kayl - Av. Grande-Duchesse Charlotte) 4,050 20px  PN. 103b   Diddeleng (Rue Jean Jaurès)4,355 20px  Diddeleng-Zenter 4,450 20px  PN. 104a   Diddeleng (Rue Karl Marx) 4,550 20px  Uschloss Walzwierk Diddeleng  20px  Diddeleng-Schmelz5,226 20px  Wuelmereng 7,000

D' ass eng Eisebunnsstreck zu Lëtzebuerg. Se féiert vu Beetebuerg op Wuelmereng.

D'Trass fir d' gëtt vun der Administration des chemins de fer verdeelt. D'CFL bedreift a geréiert d'Infrastruktur vun der Streck, déi am Besëtz vum Lëtzebuerger Staat ass.

 Linn 
D' gëtt vun der Eisebunnsverwaltung als Linn 6b bezeechent. Bis Enn 2024 war s'am kommerzielle Passagéierverkéier vun der CFL als Deel vun der Linn 60 bekannt. 

Iwwer d'Streck fiert follgend CFL-Linn(Stand: Januar 2025)

 Beetebuerg - Wuelmereng, eng Niewelinn vun der Linn Lëtzebuerg - Esch-Uelzecht - Rodange.

D'Streck ass 7 km laang an - ausser an der Gare Diddeleng-Schmelz - op der ganzer Streck eegleiseg. D'Vitess op der Streck ass op 80 km/h limitéiert.

 Geschicht 
Wéi an den 1880er Joren eng Schmelz zu Diddeleng geplangt gouf, war och en Uschloss un d'Bunn néideg. D'Zuchstreck Metz - Lëtzebuerg, déi 1859 opgemaach gi war, ass zwar schonn iwwer Diddelenger Territoire gefuer, mä déi nooste Gare war zu Beetebuerg. D'Streck gouf mam Gesetz vum 12. Abrëll 1882 definitiv festgehalenidem, mam Text vun der Konventioun vum 29.03.1882 (PDF) an d'Compagnie Guillaume-Luxembourg (gekierzt GL, „de Wëllem“ genannt) krut d'Konzessioun fir d'Streck vu Beetebuerg aus laanscht Biermereng an duerch Diddeleng bis op d'franséisch Grenz ze bauen. Am Oktober 1882 huet d'GL der Reichseisenbahn (RB) d'Streck verpacht an d'Streck ass als Niewebunn eegleiseg gebaut ginn: d'GL huet sech ëm d'Bauaarbechte gekëmmert, iwwerdeems d'RB sech ë. a. ëm den Uewerbau, d'mechanesch Ariichtung an d'Signalisatioun gekëmmert huet.

Den 20. Dezember 1883 ass d'Streck Beetebuerg - Diddeleng du mat enger Längt vu 6,7 km opgemaach ginn. 1884 gouf den Uschloss (742 m.) op d'Beluedstatioun Reiteschkopp realiséiert an zanter 1888 war dat Gleis en Deel vun der Eisebunnsstreck. Zu Diddeleng gouf fir de Persounentrafick d'Gare Diddeleng-Stad opgemaach; d'Statioun Diddeleng-Schmelz bestoung sengerzäit just fir de Gidderverkéier.

Wéi dunn 1886 d'Diddelenger Schmelz opgoung ass den Transportvolume gewalteg an d'Luucht gaangen. Absënns well all Brennstoffliwwerungen an e groussen Deel vum Eisenäerz mat der Bunn transportéiert goufen, huet d'Streck zu enge vun de profitabelste Strecken zu Lëtzebuerg gehéiertibid S. 361.

1959/60 gouf d'Streck elektrifizéiert, den elektresche Betrib huet den 9. Juli 1960 ugefaangen. D'Gidderzich si vun do u mat elektresche Lokomotive gefuer; wéinst Manktem un E-Lokomotive sinn d'Persounenzich awer – mat e puer Ausnamen – weiderhi wärend 18 Joer mat Dieselmaschinne bedriwwe ginn.

Wéi 1984 d'Stolwierk zougemaach gouf, blouf nëmmen nach e Walzwierk zu Diddeleng bestoen. De Gidderverkéier huet séier ofgeholl an déi kuerz Streck op d'Reiteschkopp gouf 1988 zougemaach.

Den 30. Mee 1999 koumen déi nei Halten Diddeleng-Biereng an Diddeleng-Zentrum bäi.

D'Verlängerung vun der Streck bis an dat franséischt Wuelmereng gouf den 10. Abrëll 2001 beschloss a gutt dräi Joer méi spéit, den 10. Dezember 2003 ageweit; zënter dem 15. Dezember ass se fir de Persouneverkéier op.

Wéi 2005 d'Walzwierk zougemaach huet, war et 2006 och mam Gidderverkéier eriwweribid S. 362 an zanterhier ass d'Streck just nach fir de Persouneverkéier op.

 Passagéierzuelen 
Op der Streck Beetebuerg - Diddeleng - Wuelmereng goufen am Joer 2022 699.000 Leit transportéiert, dat Joer duerno waren et der 736.000Luc Ewen, „Auf die Nebenlinien ist nicht immer Verlass“, Luxemburger Wort, 20.03.2024, S. 16.

 Biller 

 Kuckt och 
 Geschicht vun der Eisebunn zu Lëtzebuerg

 Um Spaweck 

 Quell vum Abschnitt Geschicht, wou net anescht uginn: Federmeyer, E., & Pasquali, Pierre. (2007). Eisenbahnen in Luxemburg. Gernrode Luxembourg: W. Herdam Fotoverl. G.A.R., Band 1, S. 360

Beetebuerg-Wuelmereng
Kategorie:CFL-Linn 6b